Լաուրա Հովհաննիսյան

Լաուրա Սարիբեկի Հովհաննիսյան (), հայ սրտաբան։ Բժշկական գիտությունների դոկտոր (1972), պրոֆեսոր (1972)։

Կենսագրություն 
Լաուրա Հովհաննիսյանը ծնվել է 1924 թվականին Լենինականում (այժմ՝ Գյումրի)։ 1947 թվականին ավարտել է Երևանի բժշկական ինստիտուտը։ 1972-1999 թվականներին եղել է Սրտաբանության ԳՀԻ կլինիկալաբորատոր բաժնի վարիչ, 1997 թվականից դասավանդել է «Ուրարտու» համալսարանում։ 1952-1979 թվականներին եղել է ՀՀ սրտաբանների ընկերակցության անդամ։

Սրտամկանի և փականների վնասվածքների կլինիկաֆունկցիոնալ և կլինիկամորֆոլոգիական հետազոտման հիման վրա զարգացրել է նոր ֆունկցիոնալ ուղղություն և առաջարկել բեռնվածության թեստերի նոր գնահատում` սրտի փականների վնասվածքների ժամանակ ներսրտային հեմոդինամիկայի փոփոխման հայտնաբերման նպատակով։ Առաջարկել և կիրառել է կենսամաթեմատիկական բանաձև՝ վիրահատության և հետվիրահատական շրջաններում սրտի ախտահարման բնույթը և հիվանդի վիճակը ճշտելու համար։

Հեղինակ է 180 գիտական աշխատանքների և 3 մենագրության։

Պարգևներ 
 Աշխարհի կին մտավորականների «Ոսկե ռեկորդ» մրցանակ, 1987

Երկեր 
 Սիրտանոթային համակարգի ֆունկցիոնալ հետազոտության ժամանակակից մեթոդները / Կ. Գ. Ադամյան, Լ.Ս. Հովհաննիսյան, Երևան։ Հայաստան, 1990։
 Нагрузочные тесты и ишемическая болезнь сердца / К. Г. Адамян, Л.С. Оганесян. Ереван: Айастан, 1984.
 Սրտամկանի ինֆարկտը և հիվանդների ֆիզիկական ակտիվացումը / Լ. Հովհաննիսյան. Օ. Մկրտումյան, Երևան։ Հայաստան, 1980։
 Սրտամկանի ինֆարկտով հիվանդի ֆիզիկական ակտիվացումը / Լ. Հովհաննիսյան, Օ. Մկրտումյան, Երևան։ Հայաստան, 1977։

Ծանոթագրություններ 

Հայ բժշկուհիներ
Բժշկական գիտությունների դոկտորներ
Հայ պրոֆեսորներ
Երևանի պետական բժշկական համալսարանի շրջանավարտներ
Հայ սրտաբաններ